[{"text_idx": "#000001", "text": "Alun Gaffey: \u201cDani mewn sefyllfa cythryblus iawn ar hyn o bryd...\u201d"}, {"text_idx": "#000002", "text": "Mae albwm cyntaf Alun Gaffey (o\u2019r un enw) a ryddhawyd yn gynharach eleni wedi cael ei ddewis i fod ar restr fer y Wobr Gerddoriaeth Gymreig 2016. Bydd Alun Gaffey yn chwarae caneuon oddi ar yr albwn mewn gig yn y Parot Caerfyrddin nos Sadwrn 17 Medi 2016. Fe wnaeth Hedd Gwynfor, un o\u2019r criw sy\u2019n trefnu gigs Cymraeg yng Nghaerfyrddin, gyfweld gyda Alun cyn y gig."}, {"text_idx": "#000004", "text": "Tra yn y coleg oni mewn band o\u2019r enw Pwsi Meri Mew efo criw o hogia o Ben Lly\u0302n."}, {"text_idx": "#000005", "text": "Am flynyddoedd bues i yn y band Radio Luxembourg / Race Horses \u2013 rhyddhau EPs, senglau, a dwy albym, a teithio\u2019n gyson o amgylch Prydain, Ewrop, yn ogystal ag ymweliad i\u2019r Unol Daleithiau hefyd."}, {"text_idx": "#000006", "text": "Yn fwy diweddar hefyd bues i\u2019n chwarae gita\u0302r efo grwpiau fel Gwyllt a Fist of the First Man yng Nghaerdydd."}, {"text_idx": "#000010", "text": "Pwysig iawn. Dwi\u2019n taro\u2019r DAB radio ymlaen peth cynta\u2019n y bore a gwrando ar 6Music. Dwi\u2019n gwrando ar fiwsig ar fy ffo\u0302n tra dwi\u2019n y cawod. Gwrando ar CDs yn y car ar y ffordd i gwaith. Clustffonau mlaen trwy dydd yn y gwaith efo Spotify mlaen. Chwarae gita\u0302r ar o\u0302l dod adra pob dydd. Gwrando ar records a CDs ar fy hi-fi yn y nos."}, {"text_idx": "#000011", "text": "Mae gen i obsesiwn efo ffeithiau a trivia am gerddoriaeth, pryd a lle cafwyd albyms eu recordio. Trefniant a dulliau recordio. Y cerddorion oedd yn chwarae arnynt. Y straeon tu o\u0302l i\u2019r caneuon a\u2019r hinsawdd wleidyddol a chymdeithasol oedd yn rhoi genedigaeth i ac yn gyrru si\u0302ns cerddorol ar draws y byd yn hanesyddol."}, {"text_idx": "#000013", "text": "Roeddwn i wedi chwarae efo Ifan (dryms) tra oni\u2019n y grw\u0302p Gwyllt. Mae o hefyd yn chwarae dryms ar un o\u2019r traciau ar fy albym. Dwi\u2019n nabod Eifion (gita\u0302r fas) ers blynyddoedd. Roedd Eifion yn chwarae mewn grwpiau fel The Poppies, Avash Avash \u2013 ac bellach efo grw\u0302p o\u2019r enw Tigana. Welais i Rhys (gynt mewn bandiau fel Dancers, a Wilma Sands) yn chwarae gita\u0302r efo grw\u0302p o\u2019r enw Yr Yo\u2019s \u2013 covers band sy\u2019n gwneud fersiynau gwych o ganeuon gan bobol fel Stevie Wonder, Talking Heads, ayyb, mewn priodasau ac ati."}, {"text_idx": "#000015", "text": "Ti wedi cyhoeddi albwm fel artist unigol am y tro cyntaf eleni. Ydy creu yr un sw\u0302n mewn gig byw yn anodd?"}, {"text_idx": "#000016", "text": "Do, wnes i ryddhau fy albym (hunan-deitliedig: Alun Gaffey) tua dechrau\u2019r flwyddyn ar label Sbrigyn Ymborth. Nes i recordio hi dros gyfnod o flwyddyn a hanner mewn stiwdio yn Grangetown, Caerdydd, efo peiriannydd o\u2019r enw Frank Naughton."}, {"text_idx": "#000019", "text": "Mae sawl artist neu fand Cymraeg yn cyhoeddi stwff, ond ddim yn gigio rhyw lawer. Ydy gigio yn bwysig i ti?"}, {"text_idx": "#000026", "text": "Gweddill y linell honno yw \u201c...y gormes go-iawn, gan y moch dros y clawdd.\u201d Yr union \u2018foch\u2019 heini mae Saunders Lewis yn cyfeirio atynhw yn ei gerdd Buchedd Garmon. Nid pobol Dwyrain Ewrop ac Asia sydd wedi newid tirlun Cymru ers cyhyd. Nid nhw yw\u2019r rheswm fod y Gymraeg i\u2019w glywed llai nag erioed yn Sir Ga\u0302r yn 2016. Dylanwad \u2018moch\u2019 Saunders Lewis ydi\u2019o, a\u2019r effaith llawn yn cael ei deimlo\u2019n waeth heddiw nag erioed \u2013 nid yn unig yn ar y niferoedd sy\u2019n siarad Cymraeg, ond hefyd yn cael dylanwad ar agweddau pobol ac ar wleidyddiaeth pobol."}, {"text_idx": "#000027", "text": "Dani mewn sefyllfa cythryblus iawn ar hyn o bryd, a dio\u2019m yn teimlo fel bo na unrhyw olau ar ddiwedd y twnel. Oni\u2019n arfer darllen trwy gwefannau\u2019r papurau newydd yn drylwyr yn ddyddiol. Yn ddiweddar ma\u2019n fy ngwneud i mor flin dwi di dechrau gwneud ymdrech fwriadol i beidio darllen y newyddion. Cloi fy hun i ffwrdd mewn rhyw fath o swigan \u2018escapist\u2019 drwy wrando ar gerddoriaeth, gwylio ffilms, ayyb. Di hynny ddim yn beth da, achos apathi yw hynny."}, {"text_idx": "#000028", "text": "Fe aeth fy mhleidlais i ar Plaid Cymru yn yr etholiadau lleol a chyffredinol diwethaf (a phob un cyn hynny). Ond, taswni\u2019n byw yn Lloegr mi faswni\u2019n cefnogi Jeremy Corbyn. Mae ei werthoedd o\u2019n ymdebygu fy rhai i yn fwy na mae unrhyw wleidydd wedi gwneud ers i mi gofio. Ei safbwynt ar Israel a Phalesteina, arfau niwclear, gwasanaethau cyhoeddus fel yr NHS, codi treth incwm i bobol cyfoethog. Dwi ddim yn llyncu\u2019r busnes \u2018anetholadwy\u2019 \u2018ma. Rhethreg sydd wedi cael ei ail-adrodd yn y cyfryngau hyd-syrffed ers iddo rhoi ei het fewn am yr arweinyddiaeth yn y lle cyntaf no\u0302l yn Mehefin y llynedd. Dwi bellach yn clywed pobol ar lawr gwlad yn \u2018regurgitatio\u2019 beth mae\u2019r cyfryngau wedi bod yn bwydo iddynhw\u2019n gyson. Ei alw\u2019n rhyw fath o Marxist asgell-chwith eithafol. Y rwtsh ma fod gwrth-semitiaeth yn rhemp yn y Blaid Lafur jysd achos fod na unigolion yn hyd yn oed mentro i feirniadu Israel. Nawn nhw drio unrhywbeth i\u2019w danseilio. Nid yn unig y cyfryngau ond yr holl Blairites o fewn y Blaid Lafur hefyd. Fysa\u2019n well ganddynhw ddinistrio\u2019r blaid yn hytrach na cymryd mantais o\u2019r don enfawr o gefnogaeth mae o\u2019n ddod gyda fo. Mae\u2019r peth tu hwnt i jo\u0302c."}, {"text_idx": "#000032", "text": "Chwoant yn cyhoeddi amserlen llawn ar gyfer gw\u0302yl Cymru-Llydaw yng Nghaerdydd"}, {"text_idx": "#000038", "text": "Pang! Antur cerddoriaeth Gruff Rhys"}, {"text_idx": "#000042", "text": "Dinas y digwyddiadau - dinas di enaid"}]